
Vara (soojustrassid) võtmine Narva Linnavalitsuse 

Linnavara- ja Majandusameti bilanssi 

1. Asjaolud ja menetluse käik

AS Narva Elamuvaldus teavitas Narva Linnavalitsust sellest, et AS-i Narva Elamuvaldus 2007.a bilanss jäi negatiivseks, ettevõtte omakapital on 7 535 487 krooni. See on seotud AS-i Narva Elamuvaldus võlaga AS-le Narva Soojusvõrk summas 9 003 258 krooni. AS Narva Soojusvõrk on korduvalt saatnud AS-le Narva Elamuvaldus hoiatusi ning lubab esitada AS Narva Elamuvaldus vastu pankrotiavalduse.

Antud probleemile on mitmel korral tähelepanu juhtinud ka äriregister. Äriseadustiku § 222 kohaselt peab aktsiakapital olema vähemalt 400 000 krooni. Eelpooltoodut arvestades saab AS Narva Elamuvaldus oma majandustegevust jätkata vaid teatud toimingute läbiviimisel, nagu näiteks on aktsiakapitali suurendamine vastavalt äriseadustiku §-le 301. Vastavate toimingute teostamise võimatuse korral tuleb esitada pankrotiavaldus. Äriseadustiku § 298 kohaselt on antud küsimuse lahendamine aktsionäride üldkoosoleku pädevuses. 
Küsimust arutati Narva Linnavalitsuse linnavarakomisjoni istungil 14.05.2008 (protokoll nr 5), kus võetu vastu otsus: 
1.   Anda AS-i Narva Elamuvaldus aktsiakapitali mitterahalise sissemaksena  linna struktuuride bilansis olevad soojustrassid bilansilise kogumaksumusega 4 918 839,68 krooni. Seejuures on vajalikuks tingimuseks soojustrasside edasine üleandmine AS-le Narva Soojusvõrk AS-i Narva Elamuvaldus võlgade katteks.
2.  Eelnimetatud toimingute teostamiseks Linnavara- ja Majandusametil võtta Kultuuriosakonna bilansist oma bilanssi soojustrassid bilansilise kogumaksumusega 2 766 759,16 krooni..

2. Õiguslikud järeldused

Vastavalt kohaliku omavalitsuse korralduse seaduse ( 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 21.06.2005 määrusega nr 20/57 kinnitatud ja 17.01.2008 määrusega nr 1 muudetud «Linnavara eeskirja” punktile 24 otsuse linnavara, sealhulgas linnavara 100% kulumiga, üleandmise kohta ühelt struktuuriüksuselt või linnaasutuselt teisele, võtab vastu linnavalitsus.
3.Otsus 

3.1. Narva Linnavalitsuse Kultuuriosakonnal anda üle ja Narva Linnavalitsuse Linnavara- ja Majandusametil võtta oma bilanssi soojustrassid bilansilise kogumaksumusega 2 766 759 (kaks miljonit seitsesada kuuskümmend kuus tuhat seitsesada viiskümmend üheksa) krooni 16 senti (nimekiri lisatud).

4. Rakendussätted

4.1. Halduskohtumenetluse seadustiku § 9 lõke 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse  poolt korralduse teatavakstegemise päevast.

4.2. Korraldus jõustub seadusega sätestatud korras.

